# MIKAELINSEURAKUNNAN SEURAKUNTANEUVOSTON KOKOUS

**Aika** Keskiviikko 28.9.2022 klo 18.00-19.50

**Paikka** Liedon seurakuntakoti

**Läsnä** Lehikoinen Jouni puheenjohtaja
Artukka Pekka varajäsen

Esko Eija varajäsen
Haimi Katariina jäsen

 Hangelin Simo jäsen

Harjanne Aila varapuheenjohtaja

 Holmroos Mari jäsen

Honka-Hallila Helena jäsenKoivukoski Jukka varajäsen

Lahdenvesi Kristiina varajäsen

 Mäenpää Kari jäsen

 Raunio Tanja jäsen

 Suomela Hanna jäsen
Uhinki Ailo jäsen
Vierimaa Ulla-Maija jäsen

Hakanpää Marko työntekijöiden edustaja,

 sihteeri

**Poissa** Kuivala Jarno jäsen
Lehtinen Seppo jäsen
Lindell Pia jäsen

 Seila Viivu jäsen
Sirkiä Anna jäsen

Valtonen Marjo jäsen

# § 80 KOKOUKSEN AVAUS

 Puheenjohtaja avasi kokouksen.

# § 81 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

# § 82 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

 Ei saa hakea muutosta oikaisuvaatimuksin.

Päätös Pöytäkirjantarkastajiksi valittiin Kari Mäenpää ja Tanja Raunio.

# § 83 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

 Ei saa hakea muutosta oikaisuvaatimuksin.

Päätös Muihin mahdollisiin asioihin lisättiin Simo Hangelinin ja Hanna Suomelan esittämät asiat. Näillä lisäyksillä esityslista hyväksyttiin.

# § 84 KOLEHTILISTA 1.10.-31.12.2022

Kirkkoherra on laatinut pohjaehdotuksen kolehtisuunnitelmaksi ajalle 1.10.-31.12.2022 (liite1/§84/sn7/2022).

Esitys Seurakuntaneuvosto vahvistaa kolehtisuunnitelman ajalle 1.10.-31.12.2022.

Tiedoksi Taloustoimisto, vahtimestarit

 Saa hakea muutosta oikaisuvaatimuksin.

Päätös Esityksen mukaan.

# § 85 TOIMINTASUUNNITELMA 2023

Kirkkoherra laatii vuosittain pohjaehdotuksen tulevan vuoden talousarviota varten toimintasuunnitelmasta (liite1/§85/sn7/2022).

Toimintasuunnitelmasta käy ilmi toiminnan arvioinnin mittarit, tavoitteet ja integroituminen seurakuntayhtymän strategiaan.

Esitys Seurakuntaneuvosto käy keskustelun vuoden 2023 toimintasuunnitelmasta.

Tiedoksi Taloustoimisto

Ei saa hakea muutosta oikaisuvaatimuksin.

Päätös Lisättiin kohtaan 1. vuodelle 2023 ”Diakonisen avun merkityksen korostaminen” ja kohtaan 2. vuodelle 2024 ”Seurakunnan uusien asuinalueiden seurakuntatyö”. Näillä lisäyksillä vuoden 2023 toimintasuunnitelma hyväksyttiin.

# § 86 YHTEISVASTUUKERÄYKSEN 20 %:N TUOTON KOHDISTAMINEN

Yhteisvastuukeräys 2022 teemana on koronaepidemiasta kärsivien lasten ja nuorten auttaminen niin Suomessa kuin maailmallakin.

Seurakunnan keräämästä tuotosta jää 20 % oman seurakunnan nimeämään kohteeseen.

Esitys Seurakuntaneuvosto päättää yhteisvastuukeräyksen 20 %:n tuoton kohdentamisesta.

Tiedoksi Taloustoimisto

 Ei saa hakea muutosta oikaisuvaatimuksin.

Päätös Päätettiin kohdentaa tuotto vähävaraisten opiskelijoiden tukemiseen diakoniatyön kautta.

# § 87 MATTI HERNESAHON VIRKAVAPAUSANOMUS

Seurakuntapastori Matti Hernesaho on valittu Katariinanseurakunnan seurakuntapastorin viransijaisuuteen ajalle 10.10.2022-14.8.2024. Hän anoo virkavapautta ko. ajalle Mikaelinseurakunnan seurakuntapastorin virasta.
Matti Hernesahon viran toimenkuvaan on kuulunut nuorten aikuisten parissa tehtävä työ. Seurakunnassamme ko työalaa hoitavat tällä hetkellä myös projektityöntekijä Jessica Alakärppä sekä nuorisomuusikko Elias Rautiainen. Seurakunnalla ei tällä hetkellä ole pakottavaa tarvetta täyttää viransijaisuutta, koska nuorten aikuisten toiminnassa meillä on riittävät resurssit. Matti Hernesaho ei myöskään ole osallistunut normaaleihin kirkollisiin toimitusvuoroihin, joten perustyön toimitukset tulevat hoitumaan normaaliin tapaan. On kuitenkin aiheellista miettiä työntekijätarvetta kokonaisuudessa ja palata asiaan kevään aikana.

Esitys Seurakuntaneuvosto päättää myöntää seurakuntapastori Matti Hernesahon anoman virkavapauden ajalle 10.10.2022-14.8.2024, ja ettei Hernesahon viransijaisuutta täytetä toistaiseksi.

Tiedoksi Tuomiokapituli, palkat, Matti Hernesaho

 Ei saa hakea muutosta oikaisuvaatimuksin.

Päätös Esityksen mukaan.

# § 88 ADVENTTIKALENTERIN HANKINTA JA JAKELU

Turun ja Kaarinan seurakunnissa jaettiin viime vuonna kotitalouksiin adventtikalenteri, joka sai paljon positiivista palautetta. Tarkoitus olisi toteuttaa jakelu tänäkin vuonna. Kustannukset menisivät seuraavasti (viestintäpäällikkö Paula Heinon mukaan):

*V. 2021 jakelu maksoi 35.050 €, nyt v. 2022 Posti tarjoaa osoitteellista jakelua alveineen hintaan 43.531 €. Jakelu maksaa siis 20 % viime vuotta enemmän, kuten Posti on kertonut muidenkin jakelukustannusten osalta.*

*Viime vuonna maksoimme yhtymän viestinnän budjetista painatuksen 21.123 € kokonaan sekä luukkutekstit su ja ru graafiset elementit (n. 3.000 €), näistä tuli kaikkiaan noin 24.000 €. Nyt ehdotan, että teettäisimme kalenterit samalla takakannella, kuten Helsinki tekee. Jaamme kalenterit edelleen seurakuntakohtaisesti, mutta takakannessa Turun ja Kaarinan seurakunnat toivottavat suomeksi ja ruotsiksi hyvää joulua ja siellä on kaikkien seurakuntiemme logot ja linkit seurakuntien nettisivuille ja meidän yhteiseen joulun tapahtumakalenteriin turunseurakunnat.fi/joulu. Näin painatuskulut saataisiin hiukan alaspäin (epäilemättä nekin ovat nousseet) ja pystyisimme maksamaan painatuskulut viestinnän budjetista.

Tässä seurakuntakohtaiset kulut laskettuna jäsentalousluvuilla (kun painatus + elementit edelleen maksetaan viestinnän budjetista):

Vuonna 2022*

*Henrik, kokonaiskulut* ***4.523 e*** *(3.599 e, v. -21)*

*Kaarina, kokonaiskulut* ***4.534 e*** *(3.609 e, v. -21)*

*Katariina, kokonaiskulut* ***4.796 e*** *(3.817 e, v. -21)*

*Maaria, kokonaiskulut* ***7.779 e (****6.192 e, v. -21)*

*Martti, kokonaiskulut* ***5.390 e*** *(4.290 e, v. -21)*

*Mikael, kokonaiskulut* ***7.005 e*** *(5.575 e, v. -21)*

*Paattinen, kokonaiskulut* ***375 e*** *(298 e, v. -21)*

*Piikkiö, kokonaiskulut* ***1.335 e*** *(1.063 e, v -21)*

*Tuomiokirkko. kokonaiskulut* ***4.894 e*** *(3.895 e, v. -21)*

*Åbo svenska, kokonaiskulut* ***3.160 euroa*** *(2.528 e, v. -21)*

Esitys Mikaelinseurakunta osallistuu adventtikalenterien postitukseen ja kuluihin oman osuutensa 7.005 € mukaisesti. Kulut maksetaan Pastori Kallion rahastosta.

 Saa hakea muutosta oikaisuvaatimuksin.

Päätös Esityksen mukaan.

# § 89 MIKAELINKIRKON KIRKKOTILAN MUUTOSTARPEET

Kirkkotilojen muutostarpeet monitoimisimmiksi ovat ajankohtainen asia myös Mikaelinseurakunnassa. Esitystekniikan ja äänentoiston uusimisen myötä myös kirkkotilan monitoimisuuteen tulee kiinnittää huomiota. Kahvilatilan uudistamisesta on jo olemassa arkkitehtitoimiston suunnitelma, josta kappalainen Pasi Jaakkola kertoo kokouksessa tarkemmin.

Esitys Seurakuntaneuvosto merkitsee asian tiedoksi.

 Ei saa hakea muutosta oikaisuvaatimuksin.

Päätös Kappalainen Pasi Jaakkolan sairastuttua päätettiin siirtää asia seuraavaan kokoukseen.

# § 90 LAUSUNTO KOSKIEN LEIRIALUEIDEN KEHITTÄMISTÄ

Yhteinen kirkkoneuvosto päättää pyytää seurakunnilta ja seurakuntayhtymän yksiköiltä lausunnot leirialueiden ja Heinänokan leirialueen kehittämisestä. Kirkkoneuvosto pyytää, että lausunnoissa annetaan omat ehdotukset koko leiritoiminnan kehittämisen tarpeista ja tulevaisuudesta sekä miten Heinänokan leirialuetta tulisi kehittää. Lausunnot tulee antaa 14.10.2022 mennessä samaan aikaan kuin lausunnot talousarviosta.

**Asian käsittely seurakuntayhtymässä:**

*Yhteinen kirkkoneuvosto perusti kokouksessaan 9.12.2021 Leirikeskusten rakennustoimikunnan. Toimikunnan tehtäviksi annettiin:*

* *antaa kokonaisvaltainen esitys leirikeskuksista toteutusta varten*
* *tehdä esitys Sinapin myymisestä tai vuokraamisesta ja luopumisen ajankohdasta*
* *esittää mihin Sinapin diakonia- ja muut leirit sijoitetaan*
* *laatia suunnitelmat Kunstenniemen ja Pyölinrannan majoituskapasiteetin ja tilojen monikäyttöisyyden toteuttamismahdollisuuksista suunnitelmineen ja kustannusarvioineen*
* *laatia suunnitelmat Heinänokan kokonaiskehittämiseksi suunnitelmineen ja kustannusarvioineen*
* *ottaa kaikessa suunnittelussa huomioon ympäristönäkökohdat ja energiataloudellisuus sekä hyvä sisäilma ja esteettömyys*
* *pyytää seurakuntayhtymän eri yksiköiltä tarvittavat lausunnot suunnitelmista*
* *tuoda suunnitelmat ja kustannusarviot kirkkoneuvoston ja kirkkovaltuuston hyväksyttäväksi*
* *tehdä tarvittavat hankinnat ja sopimukset suunnittelun mahdol listamiseksi määrärahan puitteissa.*
* *Tavoitteena oli saada rakennustoimikunnan tehtävä valmiiksi, siten, että se voidaan esitellä talousarviokäsittelyn yhteydessä 22.9.2022.*

*- Kirkkovaltuuston kesäkuussa 2021 hyväksymän kiinteistöstrategian liitteenä oli esitys leiritoiminnan kehittämiseksi seuraavasti:*

-  *Heinänokan, Kunstenniemen ja Pyölinrannan kehittäminen majoituskapasiteetin ja tilojen monikäyttöisyyden lisäämiseksi*

*- Sinapin myynti / vuokraus*

* *Hyödyntäminen edelleen ostopalveluna?*
* *Helpoiten realisoitavissa*
* *Heikoin kustannustehokkuus*

 *- Houtskär säilytetään omistuksessa ja Tammilehdon vuokrausta jatketaan*

-   *Neuvotellaan yhteistyötahojen kanssa leirikeskusyhteistyöstä*

*Rakennustoimikunta on tutustunut laajalti leirikeskuksiin ja saamansa kokonaiskäsityksen mukaan tehtävä on haastava saada kokonaan valmiiksi tavoiteaikatauluun. Siten rakennustoimikunta priorisoi tehtävät siten, että keskityttiin ensin eniten aikaa vieviin ja niihin liittyviin tehtäviin.*

*Rakennustoimikunta käynnisti ensi vaiheessa toimenpiteet Heinänokan leirialueen kehittämissuunnitelmaksi ja Sinapin luopumissuunnitelmaksi sekä Kunstenniemen leirialueen majoitusrakennusten kehittämiseksi.*

*Sinapin luopumissuunnitelmat on jo viety yhteiseen kirkkoneuvostoon ja se kehittyy omaa tahtiaan ja Kunstenniemen majoitusrakennusten osalta luonnokset ovat kehitteillä. Ajatukset Pyölinrannan osalta ovat vielä aloittamatta.* *Heinänokan osalta rakennustoimikunta on laatinut kehittämissuunnitelman ja alustavat kustannusarviot. Kehittämissuunnitelman perusteella Heinänokan leirikeskusta kehitetään siten, että Mäntykallio ja Eriksgården puretaan. Mäntykallion tilalle rakennetaan uusi majoitusrakennus ja Eriksgårdenin tilalle majoitusmökkejä. Lisäksi alueelle rakennetaan uusi kappeli. Vanhat saunarakennukset säilytetään samoin kuin vanha ruokalarakennus.*

*Tavoitteena on, että Mäntykallion tilalle rakennettava uusi majoitusrakennus pystyy palvelemaan yhtä aikaa neljää pienempää leiriä tai esimerkiksi kahta rippileiriä yhtä aikaa. Edelleen uusi majoitusrakennus korvaisi Sinapin leirikeskuksen tilat ollen esteetön ja siten mahdollistaisi myös diakonialeirien pidon.*

*Eriksgårdenin paikalle rakennettavat majoitusmökit palvelisivat seurakuntien ja seurakuntayhtymän eri leiritarpeita, mutta lisäksi ne soveltuisivat ulkopuolisten yritysten tms. tarpeisiin.*

*Kappelista on laadittu kaksi eri vaihtoehtoa, korkeampi ja matalampi. Kappelista on suunniteltu koko alueen vetovoimatekijä, jossa voidaan toimittaa kirkollisia toimituksia ja viettää erilaisia perhejuhlia ja vuokrata esimerkiksi konserttien käyttöön.*

*Rakennustoimikunta esittää, että kirkkoneuvosto käsittelisi Heinänokan leirialueen kehittämissuunnitelmia ja lähettäisi ne seurakuntaneuvostoille ja seurakuntayhtymän eri yksiköille lausuntoja varten ennen talousarviokokousta. Lausunnoissa seurakuntaneuvostot ja seurakuntayhtymän yksiköt antaisivat omat ehdotuksensa tarpeista kehittää Heinänokan leirialuetta luonnosten perusteella.*

*Käsittely* *Keskustelun kuluessa esittelijä muutti esityksen seuraavaksi:*

  *Yhteinen kirkkoneuvosto päättää tutustua Heinänokan leirialueen kehittämissuunnitelmiin ja lähettää ne syksyn talousarvion ensimmäisen käsittelyn jälkeen lausunnoille talousarvion yhteydessä seurakuntien seurakuntaneuvostoille ja seurakuntayhtymän yksiköille siten, että kehittämissuunnitelmiin voidaan ottaa kantaa syksyn toisessa talousarviokokouksessa. Seurakuntaneuvostojen ja seurakuntayhtymän yksiköiden tulisi lausunnoissa antaa omat ehdotuksensa tarpeista kehittää Heinänokan leirialuetta ja leiritoimintaa kokonaisuudessaan.*

  *Lausunnoissa tulisi antaa kokonaisnäkemys leirialueiden kehittämisestä eikä pelkästään Heinänokan uusista luonnossuunnitelmista.*

Esitys Mikaelinseurakunta pitää toimikunnan näkemyksiä leirialueiden kehittämisestä pääosin hyvinä. Leiritoiminnan tulevaisuuden suhteen on hyvä, että leirikeskukset palvelevat seurakuntien eri työmuotoja tasapuolisesti. Heinänokan leirialueen kehittäminen on myönteinen ja kauaskantoinen asia. Samalla olisi myös selvitettävä Järvisten saaren alueen tiloista luopumista sekä Vuontispirtin osuuksien myymistä.

 Ei saa hakea muutosta oikaisuvaatimuksin.

Päätös Mikaelinseurakunta pitää toimikunnan näkemyksiä leirialueiden kehittämisestä pääosin hyvinä. Leiritoiminnan tulevaisuuden suhteen on hyvä, että leirikeskukset palvelevat seurakuntien eri työmuotoja tasapuolisesti. Heinänokan leirialueen kehittäminen on myönteinen ja kauaskantoinen asia. Heinänokan kappelisuunnitelma vaikuttaa ylimitoitetulta, ja sitä tulisi harkita. Samalla olisi myös selvitettävä Richardsonin huvilan tuleva käyttö. Tulisi myös selvittää mahdollisuus Järvisten saaren alueen tiloista luopumiseen sekä Vuontispirtin osuuksien myymiseen. Omistustilojen sijaan tulisi kartoittaa mahdollisuudet vuokratilojen käyttöön.

# § 91 LAUSUNNON ANTAMINEN VUODEN 2023 TALOUSARVIOEHDOTUKSESTA

Seurakuntayhtymän ja investointien osalta talousarvioehdotuksesta pyydetään seurakuntaneuvostojen lausunnot, jotka palautetaan hallinto- ja talousjohtajalle ja kirjaamoon viimeistään maanantaina 14.10.2022 klo 15.00 mennessä ja jotka käsitellään yhteisen kirkkoneuvoston kokouksessa 2.11.2022, jolloin talousarvio käsitellään toiseen kertaan.

Vuoden 2023 talousarvio näyttäytyy Mikaelinseurakunnan osalta positiivisena. Vuoden 2023 budjetin kokonaissumma(1.405.102) on Mikaelinseurakunnan osalta 93530 euroa suurempi kuin vuoden 2022 budjetin kokonaissumma(1.311.572). Korotus johtuu osittain määrärahajakomallin tarkistuksesta sekä vuoden 2021 säästömäärärahoista, jotka tulevat seurakuntien käyttöön vuonna 2023 tehtyjen suunnitelmien mukaan. Henkilöstökulut ovat osaltamme vuonna 2023 1.031.170 euroa. Toimintaan jää puolestaan 374.000 euroa. Tämä mahdollistaa seurakunnallemme toiminnan kehittämisen sekä sekä resurssoinnin erityisesti perhetyön osalta.

Vuoden 2023 investoinneissa on huomioitu seurakuntamme anomus seurakuntatilojen muutoksesta Mikonmökin/seurakuntakodin osalta, mainosvalotaulun hankinta sekä Mikaelinkirkon aulan, kahvilan, kirkon takaosan ja WC;n toteutus. Mikaelinkirkon esitystekniikan uusimiseen ei investoinneissa vuodelle 2023 sen sijaan ole laitettu mitään käyttövaraa.

Esitys Mikaelin seurakuntaneuvosto pitää vuoden 2023 talousarvioehdotusta omalta osaltaan hyvänä. Investointien osalta on huomioitu seurakunnan tarpeet toimitilojen tilaratkaisuista. Sen sijaan Mikaelinkirkon esitystekniikan uusiminen on vielä alkutekijöissään ja siihen kaivataan myös taloudellista resurssia. Seurakuntaneuvosto ilmaisee samalla huolensa seurakuntien suurista tulevista investointitarpeista, jotka muodostavat suuria kulueriä seurakuntayhtymän talouteen. Samalla olisi vakavasti mietittävä, mistä toimitiloista tulee luopua ja miten kirkkotiloista voitaisiin tehdä entistäkin monitoimisempia.

Tiedoksi Yhteinen kirkkovaltuusto

 Ei saa hakea muutosta oikaisuvaatimuksin.

Päätös Esityksen mukaan.

# § 92 JONATHAN WESTERGÅRDIN JA JOHANNES NILSSONIN MATKA-AVUSTUSANOMUS

Jonathan Westergård ja Johannes Nilsson ovat jättäneet seurakuntaneuvostolle oheisen anomuksen:

*NUORTEN MATKA LONTOOSEEN 20.-25.10.2022 ISOSTEN KANSSA*

*Johannes Nilsson ja Jonathan Westergård anovat lupaa lähteä matkanjohtajiksi ja valvojiksi 17 isosen ja kahden apuohjaajan kanssa Mikaelinseurakunnasta Lontooseen 20.-25.9.2022. Koronasulkujen takia on niin paljon nuoria, jotka ovat odottaneet omaa vuoroaan matkustaa. Tästä syystä tarvitsemme toisen matkan tänä vuonna kevään matkan lisäksi. Anglikaaniseurakunta All Saints' Woodford Wells Lontoossa on kutsunut Mikaelinseurakunnan isosisia vierailulle 20.-25.9.2022. Majoitumme All Saints' Woodford Wells – seurakunnan tiloissa veloituksetta. Lennämme Turusta Lontooseen ja takaisin Lontoosta Tampereelle. Ohjelmassa on tutustumista isäntäseurakuntaan ja sen nuoriin, yhdessäoloa sekä tutustumista nähtävyyksiin. Opetusten ja isäntäseurakuntaan tutustumisen lisäksi toivomme, että matka luo tilaa meidän nuorillemme tutustua paremmin toisiinsa ja luoda yhteishenkeä. Kotiin tuomisina olisi tarkoitus tuoda intoa ja uusia ideoita ja näkökulmia Mikaelinseurakunnan nuorisotyön kehittämistä varten. Nuorten kanssa on sovittu, että he maksavat itse matkansa. Kustannuksia pyritään kuitenkin mahdollisimman paljon pienentämään mm. kirkkokahvimyynnillä ja muilla tempauksilla. Anomme, että seurakunta kustantaa Johanneksen ja Jonathanin sekä sekä kahden apujohtajan (nuoria aikuisia) matkat: Lennot n.120e/hlö, liikkuminen Lontoossa n.60e/hlö, ruoka n.60e/hlö.
Parhain terveisin Johannes Nilsson ja Jonathan Westergård*

Esitys Seurakuntaneuvosto keskustelee asiasta.

Tiedoksi Jonathan Westergård, Johannes Nilsson

 Ei saa hakea muutosta oikaisuvaatimuksin.

Päätös Päätettiin, että anottu matka voidaan toteuttaa mainituin kustannuksin, ja että kulut maksetaan seurakuntaneuvoston kustannuspaikalta.

# § 93 MUUT MAHDOLLISET ASIAT

 Simo Hangelin otti esille nimikkolähetti Mika Laihon lähettisopimuksen. Asia on kansainvälisen työn työryhmän käsittelyssä.

 Hanna Suomela toivoi matkakertomusta seurakuntaneuvoston Saksan- ja Kööpenhaminan-matkasta. Matkakertomus toimitetaan seuraavaan kokoukseen.

Hanna Suomela toivoi työryhmien kokoontuvan ainakin kerran ennen seurakuntaneuvoston työkauden loppua. Työryhmät voisivat osallistua toimintakertomuksen laadintaan.

Hanna Suomela tiedotti messuavustajakoulutuksesta, joka on la 15.10. klo 10-15.30 Mikaelinkirkossa ja Mikaelin seurakuntakodissa.

# § 94 ILMOITUSASIAT

 Ei ollut.

# § 95 MUUTOKSEN HAKU

 Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

# § 96 KOKOUKSEN PÄÄTTÄMINEN

 Puheenjohtaja päätti kokouksen klo 19.50.

Pöytäkirjan vakuudeksi:

Jouni Lehikoinen Marko Hakanpää

puheenjohtaja sihteeri

Kari Mäenpää Tanja Raunio

pöytäkirjantarkastaja pöytäkirjantarkastaja